ཁ་སྒང་ས་ཆ་འདིར་སྔོན་མི་རིགས་གཞན་གྱི་དྲི་མི་བྲོ་བར་བོད་ཁོ་ན་གནས་ཤིང་།དཔའ་ལུང་ས་ཆ་འདི་ལ་བུ་རྒྱུད་བཅོ་བརྒྱད་ཅེས་བགྲང་སྲོལ་ཡོད་པ་བཞིན་གནས་འདི་ལ་ཤཱཀྱ་བུ་རྒྱུད།བ་མགོ་བུ་རྒྱུད།ཁ་མ་བུ་རྒྱུད།ཚེ་བརྟན་བུ་རྒྱུད་སོགས་ཀྱིས་བདག་གིར་བཟུང་ཞིང་།ད་ལྟ་བོད་རྒྱ་ཧོས་གསུམ་མཉམ་དུ་གནས་ཡོད་ལ།བཅིངས་གྲོལ་རྗེས་ནས་ཨ་སྔོན་ཡུལ་ཚོ།ས་ནེམ་པོ་ཡུལ་ཚོ།སྟག་ལུང་ཡུལ་ཚོ་བཅས་སྲིད་འཛིན་ཡུལ་ཚོ་གསུམ་བཙུགས་པས་ད་ལྟའི་ཁ་སྒང་ཞེས་པའི་ས་ཆ་ནི་གོང་གི་ཡུལ་ཚོ་འདི་གསུམ་པོ་ལ་ངོས་འཛིན་པ་ཡིན།ཁ་སྒང་ས་ཆ་ནི་སྔོན་ནས་བོད་ཀྱི་མདའ་རྩེད་ཆེས་ཆེར་དར་བའི་ས་ཁུལ་ཞིག་ཡིན་ཅིང་།ད་ལྟ་མདའ་སྡེ་ཉི་ཤུ་ཙམ་ཡོད་པ་ནི་རིམ་བཞིན་ཆག་ནང་དང་།ལྷས་རྒན།གཞི་སྐྱོང་གོང་ཞོལ།དགུ་རོང་།དངུལ་སྡོང་ལ་ཁ།རུ་མང་།ཤཱཀྱ་བུ་རྒྱུད།ཝ་རྒྱ།ཆུ་དམར།རྒྱ་རྒྱ།ཝ་ཤུལ།ཀོའུ་བ།ཐང་དཀར།ཝུ་ལེ།རྭ་གུགརྣམ་གཤོང་།ཁ་མ་བུ་རྒྱུད་སྲིབ།ཡ་རུང་།དབོན་རྒྱ་བཅས་སོ།།